İvan Urqantın filmoqrafiyası

İvan Urqant () — rusiyalı aktyor, şoumen, teleradio aparıcısı, müğənni, musiqiçi, prodüser. Hazırda "Pervıy Kanal"da yayımlanan "Urqantın gecəsi" və "Smak" verilişlərinin aparıcısı, "Projektorperishilton" verilişinin isə aparıcılarından biridir. Əvvəllər "Superradio", "Rus radiosu", "Hit-FM" radiostansiyalarında və "Rossiya" və "MTV" telekanallarında işləyib. Dəfələrlə "TEFİ" mükafatının laureatı olub. 2008-ci və 2011-ci illərdəki sorğuların nəticələrinə görə, Rusiyanın ən populyar televiziya aparıcısı seçilib.

İvan Urqantın kinoda debüt işi 1996-cı ildə çəkilmiş "Sərt zaman" filmində olmuşdur.  O, bu filmdə epizodik rolda çəkilib. İvan sonrakı 10 il ərzində yerli seriallarda və tammetrajlı filmlərdə daha bir neçə epizodik rollarda çəkilib.

Aktyorun kinoda ilk böyük rolu kinorejissor Konstantin Xudyakovun 2007-ci ildə çəkdiyi "O, o və mən" filmində olub. İvan melodram janrında çəkilmiş bu filmdə gənc və cazibədar Denis Qanin rolunda çəkilib. Onun bu filmdə tərəf müqabilləri Aleksandr Qalibin, Yekaterina Quseva və Yuliya Rutberq kimi aktyorlar olub.

İvan Urqant rejissor Pavel Bardinin 2007-ci ildə komediya janrında çəkdiyi "Üç nəfər və qar dənəciyi" filmində oynadığı Qarik roluna görə, "Ən yaxşı komediya aktyoru" nominasiyasında "MTV Russia Movie Awards" mükafatına namizəd olub.

İvan Urqant 2010-cu ildə bir neçə novelladan ibarət, müxtəlif rejissorlar tərəfindən çəkilmiş "Yolkalar" kinokomediyasında çəkilib. Bu filmdə oynadığı biznesmen Boris roluna görə, "Ən yaxşı rus aktyoru" nominasiyasında "Jorj mükafatı"na namizəd olub.

2011-ci ildə Milla Yovoviç, Sergey Qarmaş, Vladimir Menşov və Konstantin Xabenski kimi aktyorlarla birlikdə Levan Qabriadzenin "Oyunbazlıqlar" və Sergey Bezrukov və Oksana Akinşina kimi aktyorlarla birlikdə Pyotr Buslovun "Vısotski. Sağ ol ki, yaşayırsan" filmində çəkilib. İvan bu iki filmdə canlandırdığı obrazlara görə, "Ən yaxşı rus aktyoru" nominasiyasında "Jorj mükafatı"na namizəd olub.

 Filmoqrafiya 
Mənbə:
İl Azərbaycanca adı  Orijinal adı  Rol1996  Sərt zaman    gənc aktrisanın dostu1997  33 kvadrat metr    Ornitoloq1998  Senyora    epizodik1999  Sınmış fənərlər küçəsi 2    "Mamont" ləqəbli Nikolay Kolesnikov2001  FM və uşaqlar    dosent2002  Pullar    İvan2005  180 və ondan yuxarı    Anton2006  Tənəkə    İlya2006  Allaha şükür, sən gəldin!    qonaq2007  O, o və mən    Denis2007  Kukla    şərhçi2007  Üç nəfər və qar dənəciyi    Qarik2008  Paradoks    Vadikin dostu2008  Gözəllik tələb edir...    pilot2008  Sehrbaz    Zaxarov2008  Avropa-Asiya    Elvis2009  Cənubi Butovo    — 2010  Yolkalar    Boris2010  Oyunbazlıqlar    Danya2011  Vısotski. Sağ ol ki, yaşayırsan    Seva Kulaqin2011  Yolkalar 2    Boris2012  Ölkə şopdadır    —2012  Vısotski. Əsl həyatın dörd saatı    —2013  Yolkalar 3    Boris2014  Yolkalar 1914    Boris2016  Yolkalar 5    Boris2017  Moskva haqqında əsatirlər    —

 İstinadlar 

 Xarici keçidlər 


Kateqoriya:İvan Urqant
Kateqoriya:Aktyor filmoqrafiyaları